Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Läntisessä Afrikassa sijaitseva Päiväntasaajan Guinea -
aikoo siirtää suurlähetystönsä Tel Avivista Jerusalemiin.
Maa katkaisi suhteensa Israeliin vuoden 1973 -
Jom Kippur sodan jälkeen, mutta solmi ne uudelleen kaksi vuotta sitten.
Päiväntasaajan Guinea on vajaan 1,5 miljoonan asukkaan valtio.
Se on uskonnoltaan roomalaiskatolinen -
ja virallisina kielinä ovat espanja, ranska ja portugali.
Israelin pääministeri Netanjahu ja Guinean presidentti -
Teodore Mebasogo sopivat suurlähetystön siirrosta viikko sitten.
Toistaiseksi vain Yhdysvallat ja Guatemala ovat siirtäneet -
suurlähetystönsä Jerusalemiin, mutta päätökset siirroista ovat tehneet -
mm. Brasilia, Kosovo, Tsekin tasavalta, Dominikaaninen tasavalta,-
Honduras ja Serbia, ja nyt näiden lisäksi Päiväntasaajan Guinea.
USA:n edellisen presidentin aloite maan suurlähetystön -
siirtämisestä Tel Avivista Jerusalemiin, -
on ottanut pitkän askeleen eteenpäin.
Vuodesta 2018 lähtien suurlähetystö on virallisesti ollut Jerusalemissa, -
mutta vain itse suurlähettilään toimiston osalta.
Tel Avivissa työskentelee edelleen noin 850 ihmistä, -
mutta siihen on tulossa muutos.
Rakennussuunnitelmia uudesta Jerusalemin suurlähetystö -
rakennuskompleksista on tehty jo yli kaksi vuotta.
Viikko sitten Jerusalemin aluesuunnitteluvirasto myönsi luvan -
laajentaa Arnonan kaupunginosassa sijaitsevaa konsulaattirakennusta ja -
rakentaa uuden kymmenkerroksisen lähetystörakennuksen.
Pinta-alaltaan noin 50 000 neliömetrin suuruisessa rakennuksessa -
tulee työskentelemään yli 1000 ihmistä -
ja sen arvellaan valmistuvan vuonna 2026.
Lähes kuukauden verran kestänyt patti tilanne presidentti Joe Bidenin -
ja pääministeri Netanjahun kanssa päättyi viime keskiviikkona, -
kun Joe Biden vihdoin soitti Israeliin.
Pääministerin kansliasta kommen- toitiin keskustelua vain sen verran, -
että presidentti Biden oli todennut, että heidän kahden -
jo neljä vuosikymmentä kestänyt ystävyytensä ei ole vaarantunut -
vaikka keskusteluyhteyttä saatiinkin odotella jonkin aikaa.
Samalla Biden vakuutti, että suhteet Israeliin tulevat säilymään vakaina -
ja hyvinä, samoin hän toivoi myös Lähi-idän arabivaltioiden -
jatkavan suhteiden normalisointia Israelin kanssa.
Joe Biden vakuutti ymmärtävänsä täysin Israelin huolen -
Iranin ydinohjelman suhteen ja toivoi myös suhteiden -
palestiinalaisten kanssa johtavan neuvottelukosketukseen.
Tässä yhteydessä on todettava se tosiasia, -
että Israel-Yhdysvallat keskusteluyhteys ei ollut katkennut -
missään vaiheessa USA:n presidentinvaihdoksen jälkeen.
Ulkoministeri Gaby Ashkenazi on keskustellut useita kertoja -
virkaveljensä Tony Blinkenin kanssa, samoin ovat tehneet -
kummankin maan puolustusministerit, turvallisuusjohtajat, armeijoiden -
esikuntapäälliköt sekä maiden suurlähettiläät toistensa kanssa.
Täällä koti-Suomessa olemme tottuneet siihen, -
että talvisin saattaa sataa lunta jopa hyvinkin runsaasti, -
mutta se ei ole tavanomaista Välimeren maissa, -
eikä etenkään Israelissa.
Kaksi viikkoa sitten alkanut talvinen lumimyrsky yllätti asukkaat -
niin rannikkoseudulla, Jerusalemissa kuin Golanillakin.
Jerusalem selvisi vain noin 10-15 cm lumisateella -
mutta esim. Golanilla lunta tuli paikoin jopa 40 senttimetriä.
Myös Kuolleen meren alueella jouduttiin sulkemaan teitä, -
vaikka alue on eräs alueen kuumimmista.
Lumimyräkän takia koulut jouduttiin osittain sulkemaan ja -
liikenne pääteillä ruuhkautui lähes kaaosmaiseksi.
Maan aurauskalusto oli riittämätön tällaisen lumimäärän hoitamiseen.
Eräs maailman tunnetuimmista ja vanhimmista mediayhtiöistä, -
BBC, joka tunnetaan voimakkaasta Israel-vastaisuudestaan, -
on joutunut pyytämään anteeksi väärää informaatiotaan.
Eräässä ohjelmassa, 16.1., BBC:n toimittaja kertoi -
Israelin hallituksen olevan vastuussa palestiinalaisten rokottamisesta -
Oslo II sopimuksen mukaan, esittäen samalla verhotun syytöksen -
Israelin yksipuolisesta rokotusohjelmasta -
suunnattuna vain omiin kansalaisiinsa.
BBC joutui kuitenkin pyytämään anteeksi väärää informaatiotaan, -
korjaten samalla lausuntoaan toteamalla, -
että Oslo II sopimuksen neuvottelujen yhteydessä Palestiinan itsehallinnolta -
kysyttiin, haluavatko he olla Israelin terveydenhuollon, -
etenkin rokotusohjelman piirissä, johon silloinen Jasser Arafatin -
esikunta totesi, että he hoitavat omat asukkaansa itse.
Samassa yhteydessä BBC totesi, että Mahmoud Abbasin hallinto oli -
ilmoittanut heille, että he saavat rokotteet WHO:n, -
eli Maailman Terveysorganisaation kautta sekä -
aikaisemman ilmoituksensa mukaan myös Venäjältä.
Vielä lisää koronauutisia. Israelin Terveysministeriön mukaan -
maan rokotusohjelma on tehonnut jopa ennakoitua paljon paremmin.
Tähän mennessä maan 9 miljoonasta asukkaasta on rokotettu -
ensimmäisen kerran jo yli 4,5 miljoonaa ja -
toisenkin annoksen on saanut jo yli 3 miljoonaa.
Sitä mukaa kun rokotuksia saadaan laajennettua koskemaan -
yhä suurempia ikäryhmiä, ministeriö suosittelee myös elinkeinoelämän -
asteittaista avaamista lähes kahden kuukauden täyssulun jälkeen.
Terveysministeriön pääjohtajan Chezy Levyn mukaan Israelissa on -
tähän mennessä käytetty lähes yksin- omaan lääkeyhtiö Pfizerin rokotetta.
Kun vanhemmat ikäluokat on saatu rokoteohjelman piiriin, -
siirrytään rokottamaan myös alle 16-vuotiaita, -
joita varten tullaan käyttämään eri rokotetta kuin sairastuneisiin, -
ikääntyneisiin ja riskiryhmäläisiin.
Samaan aikaan kun USA:n uusi presidentti yrittää hieroa sopua -
Israelin ja palestiinalaisten välille palauttamalla ensin heille -
taloudellisen avun ja avaamalla lähetystön Washingtoniin, -
palestiinalaisten oma uskonnollinen johto levittää -
mitä väkivaltaisempaa propagandaa väestön keskuuteen.
Turkin mediakanava 9 teki ohjelman Muslimioppineiden -
Kansainvälisen Unionin kokouksesta 10.2.
Eräässä sen puheenvuoroista, yhdistyksen Jerusalemin osaston -
pääsihteeri Mraweh Nassar julisti islamilaisen näkökulman -
mahdollisiin rauhanneuvotteluihin.
"Maailma on puhdistettava juutalaisista -
ennen kuin muslimit voivat saada todellisen rauhan, -
sillä juutalaiset ovat kaikkein vaarallisimpia vihollisia", hän julisti.
"Kaikki muut Palestiinan viholliset ovat tosi asiassa juutalaisten kätyreitä",-
hän jatkoi ja referoi todistukseksi eräitä Koraanin jakeita, -
jossa Allah vakuuttaa asioiden olevan juuri näin ja -
muslimit tulevat kokemaan rauhan ja kultaisia aikoja, -
mutta vasta kun juutalaiset ovat ensin surmattu.
Edellisestä, vähemmän rauhan- omaisesta näkökulmasta huolimatta -
ja vuosien neuvottelujen jälkeen alle- kirjoitettiin kansainväliset sopimukset
maakaasun toimittamisesta Israelista Gazan voimalaitokseen.
Qatarin emiirikunnan Gazan alueen erityisedustaja, -
Mohammad al-Emadi ilmoitti -
Gazan sähköverkon parantamiseen tähtäävästä sopimuksesta, jonka -
israelilainen kaasuyhtiö Delek, Qatar, YK ja Euroopan unioni allekirjoittivat.
Israelin armeijan radioaseman mukaan hankkeen yhteydessä -
rakennettavan uuden maakaasuputken rahoittavat -
Qatar Israelin alueella olevalta osalta -
ja Euroopan unioni Gazan puoleiselta osalta.
Israelin energiaministeri Yuval Steinitzin mukaan -
nyt tehty kansainvälinen sopimus vähentää ilmansaasteita alueella ja -
tarjoaa Gazan raja-alueen asukkaille puhtaampaa ja terveellisempää ilmaa.
Helmikuun alussa Qatar ilmoitti myös 360 miljoonan dollarin -
lisäavustuksesta palestiinalaisille.
Qatarin ulkoministeriö ilmoitti avustuksen käsittävän -
polttoaineostot Gazan voimalaitokselle, sosiaaliavustuksia -
ja palkanmaksun tuhansille Palestiinalaishallinnon työntekijöille.
Qatar, 3 miljoonan asukkaan emiiri- kunta Persianlahden länsirannalla, -
on antanut palestiinalaisille yli 1,5 miljardia dollaria avustuksia -
vuodesta 2014 lähtien.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola